钦定古今图书集成/明伦汇编/宫闱典/第093卷 > 周汉国公主
## 钦定古今图书集成/明伦汇编/宫闱典/第093卷 > 周汉国公主

按《宋史公主列传》：“周汉国公主，理宗女也。母贾贵妃，
早薨，无子。公主生而甚钟爱。初封瑞国公主，改昇国。
开庆初，公主年及笄，诏议选尚，宰臣请用唐太宗下
降士人故事，欲以进士第一人尚主。遂取周震炎廷
谢日，公主适从屏内窥见，意颇不怿，帝微知之。景定
二年四月，帝以杨太后拥立功，乃选太后侄孙镇尚”
主，擢镇右领军卫将军、驸马都统，进封公主为周国
公主。帝欲时时见之，乃为主起第嘉会门，飞楼阁道，
密迩宫苑。帝尝御小辇，从宫人过宫主第，特赐董役
官减三年磨勘，工匠犒赏有差。明年，进封周、汉国公
主，拜镇庆远军承宣使。镇宗族娣姒皆推官加封，宠
异甚渥。七月，主病。有鸟九首大如箕，集主家捣衣石
上。是夕薨，年二十二，无子。帝哭之甚哀，谥“端孝镇”，官
节度使云。